2013.gada .decembris Noteikumi Nr.

Rīgā (prot. Nr. .§)

**Noteikumi par subsidētās elektroenerģijas nodokļa piemērošanu**

Izdoti saskaņā ar Subsidētās elektroenerģijas

nodokļa likuma 13.pantu

**I. Vispārīgie jautājumi**

1. Noteikumi nosaka Subsidētās elektroenerģijas nodokļa likuma (turpmāk – likums) 5.panta ceturtajā, piektajā un sestajā daļā minētās subsidētās elektroenerģijas nodokļa likmes piemērošanu, nosakot kārtību, kādā tiek sniegta informācija Lauku atbalsta dienestam, un kārtību, kādā Lauku atbalsta dienests (turpmāk – dienests) administrē un kontrolē šā nodokļa piemērošanu, kā arī *de minimis* atbalsta uzskaiti.
2. Šo noteikumu izpratnē:
	1. par dzīvnieku izcelsmes blakusproduktiem un atvasinātiem produktiem saprot tādus produktus, kas atrunāti Eiropas Parlamenta un Padomes 2009.gada 21.oktobra Regulā Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr.1774/2002;
	2. par nodokļa maksātāja saražotās siltumenerģijas izmantošanu savas produkcijas ražošanā uzskata arī tādu siltumenerģiju, kas pārdota ražotājam, kurš attiecībā pret nodokļu maksātāju ir uzskatāms par saistīto personu likuma „Par nodokļiem un nodevām” 1.panta 18.punkta „a”, „b”, „c”, „d” vai „e” apakšpunkta izpratnē un kurš siltumenerģiju izmanto sava vai savu saistīto personu ražošanas procesa nodrošināšanai;
	3. par augstas efektivitātes koģenerācijas staciju saprot:
		1. tādu staciju, kura ražo elektroenerģiju augstas efektivitātes koģenerācijā saskaņā ar Eiropas Parlamenta un padomes 2012.gada 25.oktobra Direktīvu 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK, vai
		2. biogāzes staciju, ja tā ne mazāk kā 70 procentus no koģenerācijas procesā iegūtās siltumenerģijas, kas paliek pāri pēc enerģiju ražojošo vai pārveidojošo galveno iekārtu enerģijas patēriņa, izmanto sava ražošanas procesa nodrošināšanai vai pārdod ražotājam, kurš attiecībā pret nodokļu maksātāju ir uzskatāms par saistīto personu likuma „Par nodokļiem un nodevām” 1.panta 18.punkta „a”, „b”, „c”, „d” vai „e” apakšpunkta izpratnē un kurš siltumenerģiju izmanto sava vai savu saistīto personu ražošanas procesa nodrošināšanai;
3. Atbalstu likuma 5.panta ceturtajā, piektajā un sestajā daļā minētās subsidētās elektroenerģijas nodokļa likmes veidā sniedz saskaņā ar Komisijas 2006.gada 15.decembra Regulā (EK) Nr. [1998/2006](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2006.gada 28.decembris, Nr. L 379) (turpmāk – Regula (EK) Nr.[1998/2006](http://pro.nais.lv/naiser/esdoc.cfm?esid=32006R1998) noteiktajām prasībām (turpmāk – Regula (EK) Nr.[1998/2006](http://pro.nais.lv/naiser/esdoc.cfm?esid=32006R1998)).
4. Atbalstu likuma 5.panta ceturtajā, piektajā un sestajā daļā minētās subsidētās elektroenerģijas nodokļa likmes veidā var saņemt nodokļa maksātājs, kas nav nonācis grūtībās un par kuru Lauku atbalsta dienests konstatē, ka tam:
	1. ar tiesas spriedumu nav pasludināts maksātnespējas process vai ar tiesas spriedumu netiek īstenots tiesiskās aizsardzības process, vai ar tiesas lēmumu netiek īstenots ārpustiesas tiesiskās aizsardzības process, tam nav uzsākta bankrota procedūra, nav piemērota sanācija vai mierizlīgums, vai tā saimnieciskā darbība nav izbeigta;
	2. iesnieguma iesniegšanas brīdī pēdējā noslēgtā taksācijas gada zaudējumi nepārsniedz pusi no pamatkapitāla un 12 mēnešu laikā – ceturtdaļu no pamatkapitāla un nav konstatējamas šo noteikumu 4.4.apakšpunktā minētās pazīmes;
	3. saskaņā ar pēdējo divu noslēgto finanšu gadu pārskatiem un pēdējo pieejamo operatīvo pārskatu iesnieguma iesniegšanas brīdī nav novērojamas grūtībās nonākuša komersanta pazīmes – zaudējumu palielināšanās, apgrozījuma samazināšanās, naudas plūsmas samazināšanās, parādu palielināšanās, procentu maksājumu celšanās, gatavās produkcijas krājumu palielināšanās, zems likviditātes koeficients, krītoša vai nulles aktīvu vērtība – un nav konstatējamas šo noteikumu 4.4.apakšpunktā minētās pazīmes;
	4. ir iespēja segt zaudējumus no saviem līdzekļiem vai no līdzekļiem, ko tas spēj iegūt no saviem biedriem, akcionāriem, dalībniekiem vai kreditoriem, un tas spēj apturēt zaudējumus, kas bez valsts iestāžu ārējās iejaukšanās īstermiņa vai vidējā termiņā radītu komersanta nespēju turpināt darbību.
5. Atbalstu likuma 5.panta ceturtajā, piektajā un sestajā daļā minētās subsidētās elektroenerģijas nodokļa likmes veidā nepiešķir saimnieciskās darbības nozarēm un darbībām, kuras minētas Komisijas regulas Nr.1998/2006 1.panta 1.punktā.
6. Ja subsidētās elektroenerģijas nodokļa maksātājs darbojas arī nozarēs, kas minētas Komisijas regulas Nr.1998/2006 1. panta 1.punkta a), b) vai c) apakšpunktā, lai darbības izslēgtajās nozarēs negūtu labumu no *de minimis* atbalsta, ko piešķir Likuma 5.panta ceturtajā, piektajā un sestajā daļā minētās subsidētās elektroenerģijas nodokļa likmes veidā, nodokļa maksātājam jānodrošina darbības vai izmaksu nodalīšana.

**II. Kārtība, kādā tiek izvērtēta likuma 5.panta ceturtajā, piektajā un sestajā daļā minētās nodokļa likmes piemērošanas atbilstība**

1. Subsidētās elektroenerģijas nodokļa maksātājs, kas ir reģistrēts saskaņā ar likuma 6.pantu izveidotajā reģistrā un kas pretendē uz likuma 5.panta ceturtajā, piektajā vai sestajā daļā minētās subsidētās elektroenerģijas nodokļa likmes piemērošanu (turpmāk – nodokļa maksātājs), dienestā:
	1. reģistrējas saskaņā ar normatīvajiem aktiem par vienoto zemkopības nozares informācijas sistēmu, ja tas nav reģistrēts elektronisko pakalpojumu lietotājs vienotajā zemkopības nozares informācijas sistēmā;
	2. iesniedz iesniegumu likuma 5.panta ceturtajā, piektajā vai sestajā daļā minētās subsidētās elektroenerģijas nodokļa likmes atbilstības izvērtēšanai (1.pielikums);
	3. iesniedz informāciju saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem par jebkuru atbalstu, ko tas ir saņēmis atbilstoši Regulai (EK) Nr.[1998/2006](http://pro.nais.lv/naiser/esdoc.cfm?esid=32006R1998)).
2. Dienests pēc šo noteikumu 7.2. un 7.3.apakšpunktā minēto dokumentu saņemšanas viena mēneša laikā pārbauda nodokļa maksātāja atbilstību likuma 5.panta ceturtajā, piektajā vai sestajā daļā minētajām prasībām un šo noteikumu prasībām.
3. Ja nodokļa maksātāja iesniegtā informācija nav pilnīga vai persona neatbilst likuma 5.panta ceturtajā, piektajā vai sestajā daļā minētajām prasībām vai šo noteikumu prasībām, bet ir iespējams novērst konstatētās neatbilstības, dienests rakstiski pieprasa personai precizēt informāciju vai novērst nepilnības, norādot termiņu to novēršanai.
4. Ja nodokļa maksātājs atbilst likuma 5.panta ceturtajā, piektajā vai sestajā daļā minētās subsidētās elektroenerģijas nodokļa likmes piemērošanai un šo noteikumu prasībām, Dienests saskaņā ar likuma 6.panta sesto daļu informē par to Ekonomikas ministriju.
5. Likuma 5.panta ceturtajā, piektajā vai sestajā daļā minēto nodokļa likmi nodokļa maksātāja gūtajiem apliekamajiem ienākumiem piemēro tajā taksācijas periodā, kurā saskaņā ar likuma 6.pantu izveidotajā reģistrā ir izdarītas izmaiņas un ja saskaņā ar tajā esošo informāciju nodokļa maksātājam ir jāpiemēro likuma 5.panta ceturtajā, piektajā vai sestajā daļā minētā nodokļa likme.

**III. Kārtība, kādā nodokļa maksātājs Lauku atbalsta dienestā iesniedz pārskatu par subsidētās elektroenerģijas nodokli**

1. Nodokļa maksātājs, kura gūtajiem apliekamajiem ienākumiem piemēro likuma 5.panta ceturtajā, piektajā vai sestajā daļā minēto subsidētās elektroenerģijas nodokļa likmi, piecu dienu laikā pēc taksācijas perioda beigām dienestā iesniedz nodokļa maksātāja informāciju likuma 5.panta ceturtajā, piektajā vai sestajā daļā minētās nodokļa likmes piemērošanai (2.pielikums) par iepriekšējo taksācijas mēnesi.
2. Nodokļa maksātājs, kura gūtajiem apliekamajiem ienākumiem piemēro likuma 5.panta ceturtajā, piektajā vai sestajā daļā minēto subsidētās elektroenerģijas nodokļa likmi, papildus šo noteikumu 12.punktā minētajai informācijai piecu dienu laikā pēc taksācijas perioda beigām dienestā iesniedz informāciju saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem par jebkuru atbalstu, ko tas ir saņēmis atbilstoši Regulai (EK) Nr. 1998/2006.

**IV. Kārtība, kādā Lauku atbalsta dienests administrē un kontrolē subsidētās elektroenerģijas nodokļa piemērošanu**

1. Dienests piecu dienu laikā pēc šo noteikumu 12. un 13.punktā minētās informācijas saņemšanas pārbauda nodokļa maksātāja atbilstību likuma 5.panta ceturtajā, piektajā vai sestajā daļā minētās subsidētās elektroenerģijas nodokļa likmes piemērošanai un šo noteikumu prasībām.
2. Ja nodokļa maksātājs piecu dienu laikā pēc taksācijas perioda beigām dienestā nav iesniedzis šo noteikumu 12.punktā minēto informāciju, dienests saskaņā ar likuma 6.panta sesto daļu informē Ekonomikas ministriju par to, ka nodokļa maksātājs, sākot ar taksācijas periodu, par kuru tas nav iesniedzis attiecīgo informāciju, neatbilst likuma 5.panta ceturtajā, piektajā vai sestajā daļā minētās subsidētās elektroenerģijas nodokļa likmes piemērošanai.
3. Dienests ne retāk kā vienu reizi gadā izvērtē nodokļa maksātāja, kuram tiek piemērota likuma 5.panta ceturtajā, piektajā vai sestajā daļā minētā subsidētās elektroenerģijas nodokļa likme, atbilstību šo noteikumu 4.punktā minētajiem nosacījumiem.
4. Dienests ne retāk kā vienu reizi mēnesī apseko vismaz vienu procentu no dienesta administrētajiem nodokļa maksātājiem, pārbaudot iepriekšējā kalendārā mēneša nodokļa maksātāja faktisko atbilstību likuma 5.panta ceturtajā, piektajā vai sestajā daļā minētās nodokļa likmes piemērošanai, izvērtējot likuma 8.panta pirmajā daļā noteikto informāciju un vismaz šādu nodokļa maksātāja dokumentāciju, lai pārliecinātos par informācijas un datu ticamību, kas ir iesniegta dienestā saskaņā ar šo noteikumu 12.punktu:
	1. grāmatvedības reģistrus par izejvielu krājumu apriti, kā arī ieņēmumu un izdevumu reģistrus;
	2. līgumu esamību par koģenerācijas darbībai nepieciešamo kurināmo izejvielu piegādi;
	3. uzskaites dokumentu par izejvielu piegādi esamību, ja izejviela tiek iegādāta, nevis iegūta no komersanta īpašuma izmantošanas;
	4. siltumenerģijas pārdošanas attaisnojošos grāmatvedības dokumentus.
5. Nodokļa maksātājam ir pienākums 10 dienu laikā pēc dienesta pieprasījuma noteikt elektrostacijas apsekošanas dienu, kas nav vēlāk kā 20 dienas pēc dienesta pieprasījuma saņemšanas.
6. Ja apsekojuma laikā dienests konstatē, ka nodokļa maksātājam ir piemērota neatbilstoša subsidētās elektroenerģijas nodokļa likme, tas saskaņā ar likuma 6.panta sesto daļu informē Ekonomikas ministriju par kādu periodu nodokļa maksātājam ir piemērota neatbilstoša nodokļa likme.
7. Ekonomikas ministrija:
	1. katru gadu līdz 15.martam iesniedz dienestam nodokļa maksātāju, kuriem piemērota likuma 5.panta ceturtajā, piektajā un sestajā daļā minētās subsidētās elektroenerģijas nodokļa likme, iesniegtos koģenerācijas elektrostacijas gada pārskatus vai gada pārskatus par izmantoto energoresursu izlietojumu, saražotās elektroenerģijas apjomu un izmantoto tehnoloģiju elektrostacijās, kas elektroenerģijas ražošanai izmanto atjaunojamos energoresursus, kurus nodokļa maksātāji iesniedz Ekonomikas ministrijai saskaņā ar normatīvajiem aktiem par elektroenerģijas ražošanu un cenu noteikšanu, ražojot elektroenerģiju koģenerācijā un par elektroenerģijas ražošanu, izmantojot atjaunojamos energoresursus, un cenu noteikšanas kārtību;
	2. pēc dienesta pieprasījuma sniedz informāciju par to vai nodokļa maksātājs elektroenerģiju ražo augstas efektivitātes koģenerācijas stacijā.

**V. *De minimis* atbalsta uzskaite**

1. Publiskais tirgotājs piecu dienu laikā pēc katra taksācijas perioda beigām dienestam iesniedz pārskatu par summām, kas izmaksātas nodokļa maksātājiem, kuriem ir piemērota likuma 5.panta ceturtajā, piektajā vai sestajā daļā minētā subsidētās elektroenerģijas nodokļa likme (3.pielikums).
2. Dienests, pamatojoties uz nodokļa maksātāja iesniegto informāciju saskaņā ar šo noteikumu 7.3. un 13.punktu, kā arī uz publiskā tirgotāja iesniegto informāciju saskaņā ar šo noteikumu 21.punktu, uzskaita atbalstu, kas sniegts saskaņā ar Regulu (EK) Nr.[1998/2006](http://pro.nais.lv/naiser/esdoc.cfm?esid=32006R1998), ievērojot prasības normatīvajos aktus par *de minimis* atbalsta uzskaites un piešķiršanas kārtību.
3. Šo noteikumu ietvaros saņemto atbalstu var apvienot ar citu atbalsta programmu vai individuālā atbalsta projekta ietvaros saņemto de minimis atbalstu, nepārsniedzot Regulas Nr. 1998/2006 2.panta 2.punktā noteiktos ierobežojumus.
4. Ja dienests konstatē, ka nodokļa maksātājs ir sasniedzis Regulas (EK) Nr.[1998/2006](http://pro.nais.lv/naiser/esdoc.cfm?esid=32006R1998) 2.panta 2.punktā noteiktā *de minimis* atbalsta summu, dienests saskaņā ar likuma 6.panta sesto daļu informē nodokļa maksātāju un Ekonomikas ministriju par to, ka nodokļa maksātājam turpmāk nav piemērojama likuma 5.panta ceturtajā, piektajā vai sestajā daļā noteiktā subsidētās elektroenerģijas nodokļa likme.

**VI. Noslēguma jautājumi**

1. Nodokļa maksātājs ir tiesīgs pieprasīt Valsts ieņēmumu dienestam atmaksāt nepamatoti ieturēto subsidētās elektroenerģijas nodokļa summu saskaņā ar likuma 10.panta ceturto daļu, ja:
	1. nodokļu maksātājs izpilda šo noteikumu 7.punktā minētās prasības līdz 2014.gada 10.janvārim;
	2. dienests pēc 8. un 9.punktā minētās izvērtēšanas ir informējis Ekonomikas ministriju, ka nodokļu maksātājs ir tiesīgs piemērot likuma 5.panta ceturtajā, piektajā vai sestajā daļā minēto subsidētās elektroenerģijas nodokļa likmi, norādot taksācijas periodu, par kādu šī likme ir piemērojama.
2. Noteikumi stājas spēkā 2014.gada 1.janvārī.

Ministru prezidents V.Dombrovskis

Zemkopības ministre L.Straujuma

2013.12.13. 13:21

A.Karlapa

67027216, Agrita.Karlapa@zm.gov.lv